**NACRT**

**ZAKON O IZMJENAMA I DOPUNAMA OPŠTEG**

**ZAKONA O OBRAZOVANJU I VASPITANJU**

**Član 1**

U Opštem zakonu o obrazovanju i vaspitanju („Službeni list RCG", br. 64/02, 31/05 i 49/07 i „Službeni list CG", br. 45/10, 45/11, 36/13 i 39/13) u članu 2 stav 1 tačka1 poslije riječi „na“ dodaju se riječi: „njihov invaliditet“.

**Član 2**

U članu 9 stav 1 poslije riječi „porijeklo” dodaje se zarez i riječ „invaliditet“.

**Član 3**

U članu 9b riječ „ roditeljima“ zamjenjuje se riječima: „ roditeljima, usvojiocima ili starateljima (u daljem tekstu: roditelj).“

**Član 4**

U članu 12 poslije stava 1 dodaje se novi stav koji glasi:

„Izuzetno od stava 1 ovog člana u ustanovi se može iz pojedinih ili svih nastavnih predmeta nastava izvoditi na stranom jeziku za obrazovne programe za koje je licencirana ustanova.“

**Član 5**

U članu 13 poslije stava 2 dodaje se novi stav koji glasi:

„Izuzetno od stava 1 ovog člana mogu da se upotrebljavaju i udžbenici koji su predviđeni predmetnim programom ako nema udžbenika koji su odobreni u skladu sa ovim zakonom.“

Dosadašnji stav 3 postaje stav 4.

**Član 6**

U članu 15 poslije stava 1 dodaju se dva nova stava koji glase:

„Nastavnici u ustanovi i drugi zaposleni koji rade neposredno sa djecom odnosno učenicima moraju biti, u toku godine, najmanje jedan put ljekarski pregledani, u skladu sa zakonom.

Troškove ljekarskog pregleda iz stava 2 ovog člana plaća ustanova.“

**Član 7**

U članu 18 stav 1 tačka 2 mijenja se i glasi:

„ 2) „školom“ se podrazumijeva osnovna škola, gimnazija i stručna škola;“

U tački 6 poslije riječi „posebnim“ dodaje se riječ „obrazovnim“.

Poslije tačke 6 dodaje se nova tačka koja glasi:

„ 6a) „organizator obrazovanja odraslih“ je ustanova u kojoj se ostvaruje obrazovanje odraslih u skladu sa posebnim zakonom;“

Poslije tačke 18 dodaju se dvije nove tačke koje glase:

„19) „udžbenik“ je osnovno nastavno sredstvo i izvor znanja za ostvarivanuje obrazovno-vaspitnih ciljeva utvrđenih predmetnih programa.

20) „nastavno sredstvo“ je didaktički oblikovan sadržaj koji omogućava učeniku sticanje cjelovitih znanja i razvoja vještina.“

**Član 8**

U članu 30 stav 3 riječi: „ Zavod za školstvo“ zamjenjuje se riječju „Ministarstvo.“

**Član 9**

U članu 31b stav 1 tačka poslije alineje 9 dodaje se nova alineja koja glasi:

„ - standarde rada nastavnika; “

U tački 3 alineja 5 poslije riječi „ školu “ dodaje se zarez i riječi: „ stručnu školu“.

**Član 10**

U članu 38 stav 1 poslije riječi „ posebnim “ dodaje se riječ „ obrazovnim “.

**Član 11**

U članu 41 stav 1 poslije tačke 9 dodaje se nova tačka koja glasi:

„9a) organizuje državna takmičenja iz vještina učenika stručnih škola;

Poslije stava 1 dodaje se novi stav koji glasi:

„Nivoe takmičenja, način i uslove organizovanja i pravila takmičenja, kao i sadržaj i oblik diplome koja se dodjeljuje propisuje Ministarstvo na predlog Centra.“

**Član 12**

U članu 46a poslije stava 2 dodaju se dva nova stava koja glase:

„ Osnivački ulog odnosno potrebna sredstva za realizaciju obrazovnog programa iz stava 1 ovog člana, izračunavaju se u odnosu na cijenu koštanja obrazovanja djeteta, učenika, odnosno polaznika za određeni obrazovni program odnosno program obrazovanja i broja učenika, djece, odnosno polaznika za koji se traži licenca.

Izuzetno od stava 3 ovog člana visinu osnivačkog uloga odnosno potrebna sredstva za realizaciju obrazovnog programa predškolskog vaspitanja i obrazovanja i programa obrazovanja za odrasle određuje Ministarstvo posebnim aktom na osnovu cijene koštanja obrazovanja djeteta, odnosno polaznika za određeni obrazovni program odnosno program obrazovanja i broja djece, odnosno polaznika za koji se traži licenca“

Dosadašnji stav 3 postaje stav 5.

**Član 13**

U članu 48a stav 2 riječ „ škole“ zamijenjuju se riječju „ustanove“.

**Član 14**

U članu 50 poslije stava 1 dodaje se novi stav koji glasi:

„ Protiv rješenja iz stava 1 ovog člana može se pokrenuti upravni spor."

Dosadašnji stav 2 postaje stav 3.

**Član 15**

U članu 54 poslije stava 2 dodaje se novi stav koji glasi:

„ Protiv rješenja iz stava 2 ovog člana može se pokrenuti upravni spor."

Dosadašnji stav 3 postaje stav 4.

**Član 16**

U članu 76 stav 1 poslije tačke 5 dodaju se dvije nove tačke koje glase:

„6) donosi plan javnih nabavki;

7) donosi odluku o davanju u zakup imovine škole;“

Dosadašnje tač. 6, 7, 8 i 9 postaju tač. 8, 9, 10 i 11.

**Član 17**

Član 78 mijenja se i glasi:

**„Uslovi**

**Član 78**

Za direktora predškolske ustanove, može biti izabrano lice koje:

1. ispunjava uslove za vaspitača ili stručnog saradnika (pedagog, psiholog ili defektolog) u skladu sa Zakonom o predškolskom obrazovanju i vaspitanju;
2. ima položen stručni ispit za rad u obrazovno-vaspitnim ustanovama, odnosno licencu za rad;
3. ima pet godina radnog iskustva u nastavi.

Za direktora osnovne škole može biti izabrano lice koje:

1. ima najmanje sedmi nivo nacionalnog okvira kvalifikacija i ispunjava uslove za nastavnika razredne nastave, odnosno nastavnika obaveznog nastavnog predmeta ili stručnog saradnika (pedagog, psiholog ili defektolog) u skladu sa Zakonom o osnovnom obrazovanju i vaspitanju;
2. ima položen stručni ispit za rad u obrazovno-vaspitnim ustanovama, odnosno licencu za rad;
3. ima pet godina radnog iskustva u nastavi.

Za direktora gimnazije može biti izabrano lice koje:

1. ispunjava uslove za nastavnika gimnazije ili stručnog saradnika (pedagog, psiholog ili defektolog) u skladu sa Zakonom o gimnaziji;
2. ima položen stručni ispit za rad u obrazovno-vaspitnim ustanovama, odnosno licencu za rad;
3. ima pet godina radnog iskustva u nastavi.

Za direktora stručne škole može biti izabrano lice koje:

1. ispunjava uslove za nastavnika stručne škole ili stručnog saradnika (pedagog, psiholog ili defektolog) u skladu sa Zakonom o stručnom obrazovanju i vaspitanju;
2. ima položen stručni ispit za rad u obrazovno-vaspitnim ustanovama, odnosno licencu za rad;
3. ima pet godina radnog iskustva u nastavi.

Za direktora resursnog centra odnosno obrazovnog centra može biti izabrano lice koje:

1. ispunjava uslove za nastavnika osnovne škole, odnosno gimnazije ili stručne škole ili stručnog saradnika (pedagog, psiholog ili defektolog) u skladu sa Zakonom o osnovnom obrazovanju i vaspitanju odnosno, Zakonom o gimnaziji, ili Zakonom o stručnom obrazovanju i vaspitanju;
2. ima položen stručni ispit za rad u obrazovno-vaspitnim ustanovama, odnosno licencu za rad;
3. ima pet godina radnog iskustva u nastavi.

Za direktora doma učenika, doma studenata, odnosno doma učenika i studenata može biti izabrano lice koje:

1) ima sedmi nivo nacionalnog okvira kvalifikacija;

2) ima položen odgovarajući stručni ispit;

3) ima pet godina radnog iskustva.

Za direktora organizatora obrazovanja odraslih može biti izabrano lice koje:

1) ima šesti ili sedmi nivo nacionalnog okvira kvalifikacija;

2) ima položen odgovarajući stručni ispit;

3) ima pet godina radnog iskustva.“

**Član 18**

U članu 78a stav 1 poslije riječi „ godine “ briše se tačka i dodaju riječi: „ i može biti biran najviše dva puta uzastopno .“

**Član 19**

U članu 80 poslije stava 6 dodaje se novi stav koji glasi:

„U postupku izbora direktora javne ustanove ministar obrazuje tročlanu komisiju koja obavlja usmeni intervju sa prijavljenim kandidatima koji ispunjavaju propisane uslove i razmatra priložene programe razvoja ustanove.“

**Član 20**

U članu 82 poslije stava 5 dodaje se novi stav koji glasi:

„ Na postupak ocjenjivanja, utvrđivanja ocjene i na prigovor na ocjenu ne primjenjuje se Zakon o upravnom postupku."

Dosadašnji stav 6 postaje stav 7.

**Član 21**

U članu 83 stav 1 tačka 12 poslije riječi „donese” dodaju se riječi: „ i ne realizuje.“

Poslije tačke 14a) dodaju se dvije nove tačke koje glase :

„14b) ustanova dobije ocjenu „ ne zadovoljava “ u postupku evaluacije rada ustanove;

14c) dostavi netačne podatke o nastavniku koji nema propisanu normu časova ili ne dostavi podatke o broju časova koji nijesu raspoređeni nastavnicima.“

**Član 22**

U članu 85 poslije stave 1 dodaje se novi stav koji glasi:

„ Javna ustanova koja ima više od 1000 učenika odnosno djece može imati dva pomoćnika direktora.”

Dosadašnji st. 2 i 3 postaju st. 3 i 4.

**Član 23**

U članu 86 stav 3 poslije riječi „ godine “ briše se tačka i dodaju riječi: „ i može biti biran najviše dva puta uzastopno .“

**Član 24**

U članu 90 riječ „ program “ zamjenjuje se riječju „ raspored.“

**Član 25**

U članu 96 stav 2 riječ „ Učenici ” zamijenjuju se riječima: „ Predstavnici učenika.“

**Član 26**

U članu 97 stav 1 poslije tačke 5a dodaje se nova tačka koja glasi:

„ 5b) da učestvuje na takmičenju iz vještina u stručnom obrazovanju;“

Poslije stava 1 dodaju se trinova stava koji glase:

„Škola je dužna da u postupku samoevaluacije vrši anonimno anketiranje učenika u svim razredima, osim učenika prvog ciklusa osnovne škole, najmanje jednom godišnje o obrazovnim programima, radu nastavnika i uslovima rada.

Direktor škole je dužan da upozna nastavničko vijeće sa rezultatima anketiranja iz stava 2 ovog člana.

Anketu iz stava 2 ovog člana za sve ustanove priprema Zavod odnosno Centar.“

Dosadašnji st. 2 i 3 postaju st. 5 i 6.

**Član 27**

U članu 97a stav 3 poslije riječi „ učenika “ briše se tačka i dodaju riječi:„ u skladu sa zahtjevom istaknutim u prigovoru iz stava 1 ovog člana.”

**Član 28**

U članu 100a stav 1 tačka 1 mijenja se i glasi:

„ 1) Odgovarajući nivo obrazovanja i oblast ( profil) obrazovanja propisani posebnim propisom;“

**Član 29**

U članu 101 stav 4 poslije riječi „ ustanove “ dodaju se riječi: „ na predlog komisije.“

Poslije stava 4 dodaje se novi stav koji glasi:

„Komisiju iz stava 4 ovog člana imenuje direktor ustanove u skladu sa statutom ustanove.“

Stav 5 briše se.

Dosadašnji st. 5, 6 i 7 postaju st. 6, 7 i 8.

**Član 30**

U članu 101a stav 1 tačka 1 poslije riječi „ zaposlenih “ dodaju se riječi: „ na neodređeno vrijeme.“

**Član 31**

U članu 101 b poslije stava 1 dodaje se novi stav koji glasi:

„ Nastavnik iz stava 1 ovog člana može se zaposliti više puta u toku nastavne godine.“

**Član 32**

Poslije člana 101b dodaje se novi član koji glasi:

**„Oglašavanje**

**Član 101c**

Javna ustanova može oglašavati popunu slobodnih radnih mjesta za zapošljavanje vannastavnog osoblja, ako:

1. ne postoji mogućnost da sporazumno preuzme vannastavno osoblje

iz druge javne ustanove u skladu sa ovim zakonom;

2) ima sistematizovano i odobreno radno mjesto;

3) ima dokaz Ministarstva o obezbijeđenim finansijskim sredstvima.“

**Član 33**

U članu 102 stav 2 riječi: „ šestim i“ brišu se.

**Član 34**

U članu 103 stav 1 poslije riječi „ima“ dodaju se riječi: „po pravilu više od tri godine radnog iskustva u nastavi i“.

**Član 35**

U članu 106 stav 2 mijenja se i glasi:

„Pravo da polaže stručni ispit ima i nastavnik koji nije obavio pripravnički staž, a nakon diplomiranja u propisanom nivou i oblasti (profilu) obrazovanja utvrđenim zakonom i podzakonskim aktom ima najmanje jednu godinu radnog iskustva u nastavi.“

Poslije stava 2 dodaje se novi stav koji glasi:

„Izuzetno od stava 1 ovog člana izvođači obrazovno-vaspitnog rada kod organizatora obrazovanja odraslih koji su obavili pripravnički staž ili radno iskustvo stekli u skladu sa stavom 2 ovog člana stručni ispit polažu u odgovarajućoj javnoj ustanovi koju odredi Ministarstvo.“

**Član 36**

U članu 107a poslije stava 3 dodaje se novi stav koji glasi:

„Licenca za izvođače obrazovno-vaspitnog rada izdaje se nakon položenog stručnog ispita u skladu sa ovim Zakonom radi rada kod organizatora za obrazovanje odraslih.“

Dosadašnji st. 4 i 5 postaju st. 5 i 6.

**Član 37**

Član 108 briše se.

**Član 38**

U članu 109 st. 1 i 2 poslije riječi „Nastavnik“ dodaju se riječi: „na neodređeno vrijeme“.

**Član 39**

U članu 115 stav 2 riječi: „đačka knjižica“ i zarez brišu se.

**Član 40**

U članu 116 stav 1 mijenja se i glasi:

„Škola je dužna da na kraju prvog, drugog i trećeg klasifikacionog perioda obavijesti roditelje u pisanoj formi o uspjehu učenika.“

Stav 2 se briše.

Stav 4 zarez i riječ „ majstorskom“ brišu se.

Dosadašnji st. 3, 4, 5 i 6 postaju st. 2, 3, 4 i 5.

**Član 41**

U članu 117a poslije stava 1 dodaju se novi stav koji glasi:

„Ustanova je dužna da unese podatke u Informacioni sistem obrazovanja Crne Gore najkasnije do 15 septembra za tekuću školsku godinu, a izmjene podataka u roku od 7 dana od dana nastanka izmjene.“

Dosadašnji st. 2 i 3 postaju st. 3 i 4.

**Član 42**

U članu 133 poslije stava 4 dodaje se novi stav koji glasi:

„Protiv odluke iz stava 4 ovog člana može se izjaviti žalba Ministarstvu."

Dosadašnji stav 5 postaje stav 6.

**Član 43**

Poslije člana 135 dodaje se novi član koji glasi:

**„Fond za kvalitet**

**Član 135a**

Javna ustanova iz obalasti osnovnog i srednjeg obrazovanja koja ostvari prihode iz člana 135 stav 1 tač. 4, 5, 6, 7 i 8 u obavezi je da do 30% od tih sredstava uplati na posebni uplatni račun Ministarstva.

Kriterijume, način i postupak raspodjele sredstava iz stave 3 ovog člana utvrđuju se posebnim aktom Ministarstva."

**Član 44**

U članu 136 stav 1 poslije tačke 14 dodaju se dvije nove tačke koje glase:

„14a) troškove boravka i ishrane, odnosno boravka djeteta samohranog roditelja u predškolskoj ustanovi u visini od 50 % visine troškova boravka i ishrane u skladu sa posebnim propisom;

„14b) troškove ljekarskog odnosno sanitarno-higijenskog pregleda nastavnika odnosno zaposlenih u skladu sa posebnim propisom; “.

**Član 45**

U članu 137 poslije stava 3 dodaje se novi stav koji glasi:

„U ustanovi nije dopušteno promovisanje i prodaja robe ili usluga koji ne služe ciljevima vaspitanja i obrazovanja ili su štetne za zdravlje, rast, i razvoj djece odnosno učenika.“

Dosadašnji stav 4 postaje stav 5.

**Član 46**

U članu 139 stav 3 riječ „ugovorom" zamjenjuju se riječima: „upravnim ugovorom".

**Član 47**

U članu 141 poslije stava 2 dodaje se novi stav koji glasi:

„Protiv rješenja iz stava 2 ovog člana može se pokrenuti upravni spor."

**Član 48**

U članu 146 stav 1 poslije tačke7 dodaju se nova tačka koja glasi:

„7a) dostavi netačne podatke o nastavniku koji nema propisanu normu časova ili ne dostavi podatke o broju časova koji nijesu raspoređeni nastavnicima u skladu sa članom 83 stav 1 tačka 14c;“

Poslije tačke 8 dodaje se nova tačka koja glasi:

„8a)raspiše konkurs suprotno odredbi člana 101a ovog zakona;“.

**Član 49**

Poslije člana 150a dodaje se novi član koji glasi:

**„Status Nacionalnog savjeta**

**Član 150a**

Nacionalni savjet za obrazovanje osnovaće se u roku od 60 dana od dana stupanja na snagu ovog zakona.

Danom osnivanja Nacionalnog savjeta iz stava 1 ovog člana prestaje sa radom sadašnji Nacionalni savjet za obrazovanje.“

**Član 50**

Poslije člana 153 dodaje se novi član koji glasi:

**„Status dosadašnjih organa rukovođenja**

**Član 153f**

Direktori i pomoćnici direktora ustanova koji su izabrani do dana stupanja na snagu ovog zakona nastavljaju sa radom do isteka vremena na koje su izabrani i mogu biti birani najviše još jedan put.“

**Stupanje na snagu**

**Član 51**

Ovaj zakon stupa na snagu osmog dana od dana objavljivanja u„Službenom listu Crne Gore".